*ZAPISNIK*

*sa 19. sjednice Općinskog vijeća Općine Zadvarje održane dana 09.11.2020. godine u 18.*

*00 sati u prostorijama vijećnice Općine Zadvarje (Svete Kate 28) .*

*Nazočni vijećnici:*

 *Ostali nazočni:*

 *načelnik Ivan Krželj*

 *pročelnik Asija Šošić Toni Popović*

*Anamarija Krnić*

*Neno Bajić*

*Ajda Bajić*

*Mate Popović*

 *Predsjednik Općinskog vijeća Općine Zadvarje otvara 19. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; predsjednik Vijeća predlaže dnevni red*

*Predsjednik daje na glasovanje dnevni red sa predloženom dopunom*

 *-jednoglasno se usvaja slijedeći*

***D N E V N I R E D***

*1.Ovjera zapisnika sa 18.sjednice Općinskog vijeća Općine Zadvarje*

*2. Prijedlog Odluke o izvješću načelnika o svom radu za period od 01.01.2020-30.06.2020*

*3.Prijedlog Odluke o izmjeni dopuni UPU-a naselja Zadvarje (sa gospodarskom zonom)*

*4.Prijedlog Odluke o raspisivanju natječaja za dodjelu učeničkih i studentskih stipendija za šk.godinu 2020/2021*

*5.Prijedlog Odluke o raspisivanju javnog natječaja za prodaju dijela čest.zem 661/50 k.o- Žeževica u površini od 775 m2*

*6.Prijedlog Odluke o izmjene Odluke o porezima (ukidanje prireza)*

*7.Prijedlog Odluke o uvjetima i kriterijima za isplatu naknade za novorođeno dijete*

*8.Viječnička pitanja*

***Ad 1.***

*Ovjera zapisnika sa 18.sjednice Općinskog vijeća Općine Zadvarje*

*Predsjednik općinskog vijeća stavlja na raspravu :Ovjera zapisnika sa 18. sjednice općinskog vijeća općine Zadvarje. Budući da nije bilo primjedbi točka se stavlja na glasovanje. Zapisnik sa 18. sjednice se jednoglasno usvaja.*

 ***Ad.2***

*Prijedlog Odluke o izvješću načelnika o svom radu za period od 01.01.2020-30.06.2020*

*Predsjednik općinskog vijeća daje riječ općinskom načelniku ,koji obrazlaže svoje izvješće .*

*Većina izvješća je već dokumentirana u financijskom izvješću za period od I-VI /2020.*

*Načelnik je obrazložio situaciju u gospodarskoj zoni,te da te se već stječu uvjeti da rješavanje imovinsko pravnih odnosa u drugom dijelu zone ,te bi se pristupilo ishodovanju građevinske dozvole za izgradnju infrastrukture u drugom dijelu zone nakon rješavanja imovinsko pravnih odnosa.*

*Također stekli su se uvjeti za kandidiranje za dobivanje EU sredstava za rekonstrukciju Trga Stjepana Radića (Obor) budući da je gotov glavni projekt,a riješeni su imovinsko pravni odnosi, a današnjim usvajanje UPU-a naselja omogućiti će se nastavak procedure oko dobivanja vlasništva predmetne zemlje od RH.*

*Tržnica je uređena,te su stekli uvjeti i za rad u zatvorenom dijelu tržnice. Unatoč teškoj godini izazvanoj pandemijom korona virusom Covid 19, općina je unatoč smanjenju prihoda uspjela servisirati sve svoje obveze također je hortikularno urediti dio ispred Vatrogasnog doma,te ispred zgrade Općine, kao i uređenje prve etaže groblja.*

*Budući da nije bilo daljnjih upita ni prijedloga ,predsjednik općinskog vijeća stavio je na glasovanje izvješće načelnika o svom radu za period od 01.01.2020-30.06.2020*

*Prijedlog se jednoglasno usvaja,te se donosi:*

***Odluka***

 ***o usvajajnju izvješća načelnika o svom radu za period od 01.01.2020-30.06.2020***

***(u privitku Odluke pod 2.)***

***Ad.3.***

*Predsjednik općinskog vijeća otvara raspravu o Prijedlogu Odluke o izmjeni dopuni UPU-a naselja Zadvarje (sa gospodarskom zonom).Načelnik izvješćuje da su istekli rokovi iz javne rasprave ,te da je pripremljena konačna verzija Odluke ,te da se može pristupiti glasovanju o istome.*

*Predsjednik općinskog vijeća stavlja na glasovanje Prijedlog Odluke o izmjeni dopuni UPU-a naselja Zadvarje (sa gospodarskom zonom),te se jednoglasno donosi:*

***Odluka***

 ***o izmjeni dopuni UPU-a naselja Zadvarje (sa gospodarskom zonom)***

*(****U privitku Odluke pod 3)***

 ***Ad 4.***

 *Prijedlog Odluke o raspisivanju natječaja za dodjelu učeničkih i studentskih stipendija za šk.godinu 2020/2021*

*Načelnik obrazlaže da bi trebalo promijeniti naziv natječaja umjesto stipendija treba pisati „potpore“,tako trebalo bi detaljnije urediti uvjete,a posebno da se unese da pravo imaju redoviti studenti i da su podmirene obveze s osnove javni davanja (komunalne naknade) za objekt gdje je stalno mjesto prebivalište studenta. Također imamo zahtjeve da se refundiraju putni troškovi do fakulteta. Predlaže da se uvede ograničenje npr. za studente koji studiraju unutar Splitsko dalmatinske županije 20 puta tijekom 10 mjeseci ,a za studente van Splitsko dalmatinske županije 10 puta i to najviše do 60% vrijednosti povratne karte uz predočenje karte kao uvjet za ostvarivanje pravu na isplatu. Također povećao bi se iznos potpore za redovite studente u visini od 700,00 kuna, sa upisanim 42 ECST boda prethodne godine, a za studente koji imaju prosjek ocjena od 4,3 iznos potpore bi iznosio 1000,00 kuna. Za đake bi ostalo isto 300,00 kuna*

*Budući da nije bilo daljnih prijedloga ni mišljenja predsjednik općinskog vijeća stavlja na glasovanje priijedlog Odluke o raspisivanju javnog poziva za dodjelu potpora sukladno predloženim prijedlozima.*

*Prijedlog se jednoglasno usvaja te se donosi*

***Odluka***

***o raspisivanju natječaja za dodjelu učeničkih i studentskih potpora za šk.godinu 2020/2021 i refundiranju putnih troškova studenata***

 ***( U privitku Odluke pod 4)***

***Ad 5.***

*Predsjednik općinskog vijeća stavlja u raspravu prijedlog -Odluke o raspisivanju javnog natječaja za prodaju dijela čest.zem 661/50 k.o- Žeževica u površini od 775 m2*

*Načelnik obrazlaže da se radi o čestici u gospodarskoj zoni gdje je raskinut kupoprodajni ugovor budući da investitor nije izvršio ugovorne obveze,stoga predlaže budući da postoji interes za kupoprodaju da se raspiše natječaj sukladno procjeni tvrtke „Obstinatio“ . Početna cijena bi bila 70,86 kuna po m2*

*Budući da nije bilo primjedbi ni prijedloga jednoglasno se donosi:*

 ***Odluke***

***o raspisivanju javnog natječaja za prodaju dijela čest.zem 661/50 k.o- Žeževica u površini od 775 m2***

 ***(u privitku Odluke pod 5.)***

***Ad 6.***

*Predsjednik općinskog vijeća stavlja u raspravu - Prijedlog Odluke o izmjene Odluke o porezima (ukidanje prireza)*

*Načelnik obrazlaže da je prijedlog da se ukine prirez od 1% koliko općina sada ubire ,budući da Općina ima pravo da prirez na području naše općine bude između 0-10 %, a sadašnji je 1% što znaći na razini godine prihode od cca 2.500,00 kn predlaže da se ukini prirez i na taj nači da općina od građana ne ubire nikakve dodatne prihode.*

*Budući da nije bilo daljnjih upita, predsjednik općinskog vijeća stavlja na glasovanje Prijedlog Odluke o izmjeni Odluke o porezima (ukidanje prireza). Jednoglasno se donosi:*

***Odluka***

***o izmjene Odluke o porezima (ukidanje prireza)***

***(u privitku Odluke pod 6)***

***Ad 7.***

*Predsjednik Općinskog vijeća otvara raspravu pod toč. Prijedlog Odluke o uvjetima i kriterijima za isplatu naknade za novorođeno dijete*

*Načelnik obrazlaže da bi trebalo ujednačiti kriterije na način da uvjet za dobivanje naknade za novorođeno dijete u iznosu od 10.000 kuna treba biti da oboje roditelja treba imati na području općine Zadvarje prebivalište i to jedan od roditelja 3 godine,za sve koji nemaju ispunjen taj kriterij naknada iznosi 2000,00 kuna.*

*Također potrebno je uvesti kriterij da prije ostvarenja prava treba donijeti potvrdu o podmiri javnih davanja za objekt u kojem roditelji odnosno roditelj kome je dijete povjereno na skrb ima prebivalište.*

*Budući da nije bilo primjedbi ,predsjednik općinskog vijeća stavlja na glasovanje Prijedlog Odluke o uvjetima i kriterijima za isplatu naknade za novorođeno dijete . Jednoglasno se donosi*

***Odluka o uvjetima i kriterijima za isplatu naknade za novorođeno dijete***

 ***(u privitku Odluke pod 7)***

 *Završeno u 19.10 sati*

*Klasa:021-01/20-01/19*

*UrBroj:2155/04-20-01/1*

*Zadvarje 09.11.2020*

 *Predsjednik*

 *Općinskog vijeća*

 *Toni Popović*

*Zapisničar :*

*Asija Šošić*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***